tomron87/hebrew-wikipedia-sentences-corpus huggingface dataset:
ביולי 2016 הוציא את הלהיט "יום בלי עבודה", שזכה להשמעות רבות בתחנות הרדיו ולמיליוני צפיות ביוטיוב.
באוגוסט 2016 התארח בשירו של הראפר רון נשר, "רומאוהב", מתוך אלבום הבכורה של נשר, "ראש העיינשטיין / אינלונימוס".
בדומה לשירו הקודם של קוממי, זכה השיר למיליוני צפיות ביוטיוב.
במאי 2018 הוציא יחד עם להקת "אקסום" את השיר "להגיד מילה".
גרסה עברית לשירם של להקת "רייק" ואוזונה, "Me Niego".
ב-2019 השתתף קוממי בתוכנית המציאות הישראלית "הישרדות VIP עונה 2".
במאי 2019 הוציא את השיר "שקט מסביב".
בווידאו קליפ הנלווה לשיר, מתארחים משתתפי הישרדות VIP.
בדצמבר 2019, הוציא את אלבומו השני, "שקט מסביב".
שקד ירושלמי (נולד ב־8 במרץ 1998) הוא כדורסלן ישראלי המשחק בעמדת קלע בהפועל רמת-גן גבעתיים, גובהו 1.91 מטר.
שקד ירושלמי נולד בישראל וגדל בקצרין עד גיל 13, בגיל 13 עבר עם משפחתו להתגורר בגליל העליון ושם התחיל לשחק בקבוצות הנוער של הגליל העליון.
בעונת 2016/17 חתם בקבוצת הבוגרים של הפועל גליל עליון-קריית שמונה ובנוסף שיחק כחריג בקבוצת הנוער של המועדון.
בעונה זו שקד נבחר לחמישית העונה בליגה הבכירה בישראל לנוער ביחד עם שחר עמיר, עמית עבו ועמית זיס.
בקיץ 2019 זומן שקד לסגל של נבחרת העתודה של ישראל בכדורסל ואף לקח חלק בטורניר ההכנה של הנבחרת בסלובניה אך לא זכה להישאר בסגל הנבחרת גם באליפות אירופה.
מעונת 2016/17 עד עונת 2019/20 שיחק שקד ירושלמי בהפועל גליל עליון של אבישי גורדון.
בעונת 2019/20 רשם שקד שיא נקודות אישי של 18 נקודות.
בקיץ 2020 חתם שקד בהפועל רמת-גן גבעתיים, נבחר לשחק בטורניר ההכנה "3 על 3" וזכה בטורניר הראשון מבין ארבעה.
ירושלמי השתתף, יחד עם אחיו ניצן, ב"הישרדות באש ובמים", העונה ה-13 של תוכנית המציאות "הישרדות".
הוא הודח בהדחה הרביעית ונשלח ל"אי הגורל".
בהמשך, חזר למשחק והודח בשנית בהדחה העשירית.
אחיו ניצן זכה גם בתואר "השורד האהוב", וגם בתואר "השורד האחרון".
שקד עמיחי (נולדה ב-30 ביוני 2000) היא ג'ודוקא בנבחרת ישראל בג'ודו, זוכת מדליית הארד באליפות אירופה U21, אלופת ישראל לבוגרות ואלופת המכבייה ה-21. שקד מעבירה הרצאות השראה.
שקד נולדה בירושלים, ובגיל 8 עברה עם המשפחה לקדימה.
בוגרת תיכון הדסים באבן יהודה.
שירתה בצה"ל במעמד של ספורטאית מצטיינת באט"ל.
במקביל לקריירה הספורטיבית שקד מעבירה הרצאות השראה, סטודנטית למדעי המחשב באוניברסיטה הפתוחה ומאמנת קבוצה של ילדים ונוער עם לקויות ראייה ועיוורון.
בשנת 2016 זכתה במדליה הבינלאומית הראשונה שלה בתחרות גביע אירופה אנטליה לקדטיות.
בשנת 2018 זכתה במדליית זהב בגביע אירופה ליגאנו U21.
בשנת 2019 זכתה במדליות הארד בגביעי אירופה U21 באתונה וסרייבו.
בשנת 2020 זכתה במדליית הארד באליפות אירופה U21 בפורץ', קרואטיה.
בשנת 2022 זכתה במדליית הזהב במכביה ה-21.
במרץ 2023 נפצעה במהלך מחנה אימונים ביפן, שבעקבותיה במאי 2023 עברה ניתוח לשחזור הרצועה הצולבת ותפירת המיניסקוס.
לאחר שיקום אינטנסיבי והיעדרות של שנה וחצי מתחרויות, חזרה להתחרות בספטמבר 2024 בEuropean Open בפראג שם זכתה במדליית הארד.
בינואר 2025 זכתה בתואר אלופת ישראל לבוגרות.
שקד גלבוע (נולדה במאי 1974) היא פרופסור חבר למנהל עסקים במרכז האקדמי רופין, מרצה וחוקרת ישראלית בתחום חווית לקוח.
גלבוע היא ראשת ההתמחות בניהול משאבי אנוש ופיתוח ארגוני בתואר הראשון במנהל עסקים, וראשת ההתמחות במנהיגות, אסטרטגיה וניהול בכיר בתואר השני במנהל עסקים.
שקד גלבוע נולדה בקיבוץ בית השיטה.
היא סיימה לימודי תואר ראשון בשירותי אנוש ותולדות האמנות באוניברסיטת חיפה בשנת 1998. בשנת 2001 סיימה את לימודי התואר שני במדעי ההתנהגות בפקולטה לתעשייה וניהול בטכניון, במסלול ניהול משאבי-אנוש.
את התואר שלישי סיימה גלבוע במחלקה לגאוגרפיה וסביבת האדם באוניברסיטת תל אביב בשנת 2007. עבודת הדוקטורט שלה בנושא "הקניון כמקום" נעשתה בהנחיית יצחק שנל.
גלבוע הצטרפה למרכז האקדמי רופין בשנת 2007. בשנת 2021 היא מונתה לדרגת פרופסור חבר.
תחום המחקר של גלבוע עוסק בחוויית הלקוח, כלומר באופן שבו לקוחות מגיבים לאינטראקציה שלהם עם ארגונים, במהלך תהליך הצריכה.
מחקריה של גלבוע עוסקים בחוויית הלקוח בארבעה הקשרים עיקריים.
בפרויקט מחקר על קניונים, התמקדה גלבוע באופן בו מבקרי קניונים חווים את מרחב הקניון הסגור.
במחקרים זוהו ארבע חוויות קניון: חווית פיתוי בה סביבת הקניון מעודדת קניות אימפולסיביות, חוויה חברתית בה הקניון משמש כמקום מפגש, חווית בילוי וחוויה פונקציונלית.
מחקרי המשך עסקו בהשוואה בינלאומית ובקניונים בתקופה של מגפת הקורונה.
בפרויקט נוסף על מימון המונים, בחנה גלבוע את תפקיד הרווחה הנפשית בתהליכי מימון המונים.
בפרויקט ישראלי-צרפתי, מופו תגובות קוגניטיביות ורגשיות של לקוחות מישראל וצרפת, כאשר הם מבקרים בסביבות שירות שונות תחת החשש מפיגועי טרור.
לבסוף, בפרויקט בינלאומי גלבוע פיתחה שאלון למדידת דימוי עיר בקרב תושבים ותיירים והשתמשה בו כדי לחקור את הנכונות של תושבים לגור בעיר.
"שקופה" הוא אלבום האולפן השישי של הזמרת הישראלית שירי מימון.
את האלבום הוציאה ב-8 בספטמבר 2024 לאור חברת התקליטים די-מיוזיק.
קודם להוצאתו פורסם סינגל אחד, "ניסע רחוק", בהשתתפות ברי סחרוף, לקידומו.
מימון הוציאה את אלבומה החמישי, "נשימה", ב-2020. ב-7 בספטמבר הכריזה על הוצאת האלבום דרך פוסט באינסטגרם.
במקביל לפרסום יצאה מימון לסיבוב הופעות ברחבי אמריקה הדרומית.
"שקופה" מכיל שבע רצועות, שנוצרו בשיתוף עם אבי אוחיון, אור מילשטוק, עמרי קסטן, מתן דרור, מאי ספדיה ונועם עקרבי.
הרצועה הפותחת, "פלדה", שיצרה מימון יחד עם ספדיה, מתאר מסע פנימי של חוזק ושברון.
הוא מדבר על התמודדות עם משברים פנימיים ("נשברתי מבפנים") ובו-זמנית שמירה על יציבות וכוח ("אני פלדה...
השורות האלו מבטאות את המתח בין הפגיעות והכאב לבין היכולת להתמיד ולהתחזק מחדש.
"סמיילי" מספר על דמות שנשארת רגועה ושמחה מול כאוס, שקרים ושברים בסביבתה, ומדגיש את העוצמה וההשפעה של החיוך שלה ככוח שמביא תקווה ושלום.
הוא מציג את השוני שלה כקרן אור בעולם כאוטי ומלנכולי, ומסמל את החיוך כיהלום נדיר שמאיר את החשיכה.
השיר השלישי, "הכל מסתובב", סובב סביב תחושת אובדן עצמי ובדידות בעקבות פרידה, כשהדוברת מרגישה מנותקת מעצמה ומתקשה למצוא משמעות ואהבה בחיים.
היא מבטאת תקווה לשינוי, אך חשה שהזמן לרעתה, ושהדברים יחזרו למקומם רק אם תתרחש התקרבות או פיוס בין בחיר לבה.
הסינגל היחידי מהאלבום, "ניסע רחוק", שיצרה מימון יחד עם מילשטוק וקסטן, מבוצע בהשתתפות הזמר ברי סחרוף.
זהו שיתוף הפעולה הראשון בין מימון לסחרוף.
הוא מבטא רצון עז לברוח מהמציאות הלוחצת ולמצוא חופש ושקט במקום רחוק, תוך חלומות על חיים פשוטים ונטולי דאגות.
הדוברת מפנטזת בשקט על עולמות אחרים, כשהמחשבות על בריחה והתחלה חדשה מספקות לה מפלט מנטלי מהכאוס שסביבה.
"צונאמי" מספר על תהליך של שחרור וקבלה לאחר פרידה, תוך ביטוי לאומץ להתמודד לבד עם הכאב והזיכרונות.
הוא משלב רגשות של אהבה, סליחה והכרת תודה, ומדגיש את התקווה לעתיד טוב יותר ולהמשכיות החיים למרות האובדן.
השיר השישי, "סחרחורת", עוסק גם כן אחר פרידה.
מימון חווה סערת רגשות פיזית ונפשית, תחושת ריקנות וחיפוש אחר נחמה ללא הצלחה.
היא מתמודדת עם היעדרו של אהובה, כשחיבתו העזה עדיין מהדהדת בגופה, אך במקביל משאירה המציאות אותה לבד עם הכאב.
"שתי דקות" הוא הרצועה השביעית והאחרונה באלבום.
השיר עוסק במאבק פנימי מול הפחד והשיגעון, תוך ניסיון למצוא רגעים של רוגע ונחמה בעולם כאוטי.
הוא מתאר את הקושי בהתמודדות עם מציאות כואבת, כשהדרך להקלה היא לברוח לזמן קצר מהכאוס ולחפש התחלה חדשה.
בתמונה רואים את מימון יושבת על כיסא בעיצוב מינימליסטי, לבושה בבגדים לבנים שמעניקים לה מראה נקי ואלגנטי.
היא יושבת בצורה נינוחה, אך עם נוכחות חזקה, במרכז התמונה, ומשדרת שקט וביטחון.
שערה הגלי נשפך באופן טבעי על כתפיה, ומבטה ממוקד לעבר המצלמה.
הרקע סביבה מורכב מבדים בצבעים שונים: חום, כתום, ותכלת, שיוצרים ניגודיות עם הלבן של בגדיה.
הכיתוב "שקופה" מופיע בחלק העליון של התמונה בצורה בולטת, יחד עם שמה של מימון.
שְׁקוֹדְרָה אלקטרוניקֶה (באלבנית: Shkodra Elektronike) הוא צמד פולקטרוניקה אלבני, שהוקם בשנת 2019 בעיר שקודרה.
בצמד חברים קולה לאקה וביאטריצ'ה ג'רג'י.
יחד נבחרו לייצג את באירוויזיון 2025, שהתקיים בבזל שבשווייץ, עם השיר "Zjerm".
הצמד גדל כמהגרים מאיטליה לצפון אלבניה בעיר שקודרה.
במרוצת השנים הפכו למוקד התעניינות רב מצד כלי התקשורת במדינה, במיוחד לאחר פרסום הסינגלים "Ku e Gjeta Vedin" ו-"Synin si Qershia" בשנת 2020.
שקודרה אלקטרוניקה הלחין את "E jemja nuse" שבוצע על ידי רזארטה סמאיה בקדם האלבני לאירוויזיון 2022. השיר סיים באירוע במקום השלישי.
בשנת 2022 פרסם את המיני-אלבום הראשון שלו, Live @ Uzina, המלווה לסינגל "Turtulleshë".
בשנת 2024 התחרה הצמד בפסטיבלי אי קנגס ה-63, הקדם האלבני לאירוויזיון 2025, עם השיר "Zjerm".
לאחר שהעפיל לשלב הגמר ב-19 בדצמבר 2024, זכה בתחרות ונבחר לייצג את בתחרות הזמר של האירוויזיון הקרובה.
אלבניה התחרתה בחצי הגמר הראשון והצליחה להעפיל לגמר.
מאוחר יותר התברר שהיא הגיעה למקום השני בחצי הגמר עם 122 נקודות.
אלבניה נבחרה להיות ההופעה ה-26 והאחרונה בגמר של התחרות.
בגמר היא הגיעה למקום ה-8, עם 218 נקודות, כאשר 45 נקודות הגיעו מהשופטים ו-173 נקודות מהקהל.
המוזיקה של הצמד מאופיינת במיזוג של ז'אנרים רבים, כמו אלקטרונית, פופ ומוזיקה אלבנית מסורתית.
הוא בנוי סביב מנגינות קליטות וקצביות ועוסק סביב נושאי החיים, כמו אהבה ועבודה.
במרוצת השנים ניסה לפרש מחדש את השירים המסורתיים של העיר שקודרה בסגנון אלקטרוני עכשווי.
שם פרטים Live @ Uzina יצא לאור: 10 במרץ 2022
"שקוף" הוא אלבום האולפן השני של הראפר האשדודי יובל ניאזוב, המוכר בשם הבמה "דודא", שגם הפיק מוזיקלית את כל האלבום.
האלבום יצא לאור ב-12 בינואר 2025 וכולל 13 רצועות, באורך כולל של 45 דקות.
דודא גדל באשדוד, ובגיל 15 ניתק הקשר עם אביו.
חוויות אלו, לצד ההתמודדות עם סביבה מאתגרת, השפיעו על התכנים ביצירתו.
הוא היה חבר בהרכב ההיפ הופ האשדודי "מבוא הדודאים", שהוקם בשנת 2017. ההרכב זכה להכרה ולהצלחה בסצנת ההיפ הופ המקומית.
בשנת 2022, ההרכב התפרק, ודודא החל בקריירת סולו.
בפברואר 2023, הוציא דודא את אלבום הסולו הראשון שלו, "אפור", שקיבל ביקורות חיוביות על הכנות והעומק בתכניו.
האלבום מתאפיין בז'אנר ההיפ הופ, עם השפעות של סגנונות מוזיקליים נוספים.
האלבום מאופיין בטקסטים כנים, המשקפים את חוויותיו האישיות של דודא.
הוא מתאר את המוזיקה ככלי לטיפול עצמי, המאפשר לו להתמודד עם תחושת ה"שקיפות" או ה"בלתי נראות" שחש בחייו.
הרצועה "לא להמציא" מתוך האלבום נכנסה למקום התשיעי במצעד היטליסט של מאקו ולמקום הראשון במצעד השבועי של גלגלצ.
שקד בשן (נולדה ב-1 במרץ 1995) היא קומיקסאית ישראלית, בעלת הטור "שואלת בשביל חברה" בעיתון "הארץ".
השפה החזותית שלה מתאפיינת באיורים ידניים, פשוטים, מינימליסטיים, שנוצרו בטושים ומתבססים על פלטת צבעים מצומצמת.
שקד בשן נולדה ב-1995, ולה אחות תאומה ואח.
גדלה בשכונה הצבאית בראש העין, בת לאם מורה לביולוגיה ולאב איש מודיעין.
לאחר שסיימה את השירות בצה"ל נרשמה ל"בצלאל" במגמת תקשורת חזותית.
לקראת פרויקט הגמר שלה פרסמה ברשתות החברתיות קריאה לנשים צעירות שידברו איתה על מיניות, גוף ובושה.
היא ריאיינה יותר מ-20 נשים, והתוצאה הפכה לספרה הראשון, "אני רוצה את זה רומנטי".
לאחר שנדחתה על ידי מו"לים אחדים הוציאה את הספר לאור בעצמה, ב-1,200 עותקים שהושקו במרץ 2020, בסיוע מימון המונים.
כמה חודשים לאחר מכן הוזמנה לפרסם טור באותה הרוח במדור "משפחה" של אתר "הארץ".
מאז 2022 מפרסמת מדי שבוע, בגיליון יום שישי של המוסף "גלריה" של העיתון "הארץ", עמוד קומיקס בשם "שואלת בשביל חברה", שבו סיפור של אישה על דייטינג ומיניות.
הסיפור מבוסס על חוויה של אישה ששקד ריאיינה.
על המחלוקת סביב העיסוק במיניות בעיתון אמרה: "בסופו של דבר כולנו יצורים מיניים וזה חלק מהיומיום שלנו.
ויש כל כך הרבה אנשים שרוצים להשתיק קולות של נשים ושרוצים לצנזר כל דבר שהוא קצת מיני או קצת אחר, ויש מי שלא רוצים לשמוע על פגיעות מיניות, ומי שיש להם אינטרסים שהדברים האלה לא יהיו.
אבל בעיני זה חשוב שכן יהיו, ואני מעריכה את האומץ שיש לעיתון לפרסם את זה ולהגיד שיש לזה מקום בעולם, ושזה משהו שצריך לדבר עליו".
אני רוצה את זה רומנטי, 2020. קומיקס המבוסס על ראיונות שערכה עם נשים בשנות ה-20 לחייהן על מיניות ומערכות יחסים.
בגיל 27 אכלתי בפעם הראשונה מלפפון, הוצאת יוקה ספרים, 2025. קומיקס אוטוביוגרפי שבו היא מספרת על הפרעת האכילה שלה.
שתי טענות ייקראו שקולות, אם בכל תנאי אמת שאחת מהן אמיתית בו, גם השנייה אמיתית, ולהפך.
כלומר, כל אחת מהן מהווה תנאי מספיק ותנאי הכרחי לאמיתות השנייה.
או בניסוח מתמטי, A אמיתי אם ורק אם B אמיתי.
דוגמה: ניתן לומר ש-א' שווה ל-5 וניתן לומר ש-א' שווה ל-7 פחות 2 - טענות אלה שקולות.
בהוכחות מתמטיות נוהגים לסמן שקילות בין שתי טענות כך: .
בניסוח הפורמלי יותר, הנהוג בתחשיב הפסוקים ובתחשיב הפרדיקטים, מסמנים שקילות בין שני פסוקים או תבניות כך:
שקילות בין שתי טענות נובעת מקיום שני התנאים הבאים:
טענה א' גוררת את טענה ב'.
טענה ב' גוררת את טענה א'.
ולכן קיומם במקביל של שני תנאים אלו משמש לעיתים כהגדרה אלטרנטיבית לשקילות בין שתי טענות.
זוג תנאים נוסף שקיומו מצביע על שקילות של טענות הוא:
שלילת טענה א' גוררת את שלילת טענה ב'.
אם מספר הוא זוגי אז הוא מתחלק ב־2.
אם מספר מתחלק ב־2 – אז הוא זוגי.
מסקנה: זוגיות של מספר שקולה להתחלקותו ב־2.
אם מספר אינו זוגי – אז הוא לא מתחלק ב־2.
אם שתי טענות הן שקולות – גם השלילות של שתי הטענות תהיינה שקולות.
אם טענה א' שקולה לטענה ב' וטענה ב' שקולה לטענה ג' הרי שטענה א' שקולה לטענה ג' (טרנזיטיביות)
שקט נפשי הוא אלבומה השני והאחרון של להקת סאבווי סאקרס, שיצא בשנת 1996 על ידי חברת התקליטים NMC בהפקת עובד אפרת.
האלבום, אשר מילותיו נכתבו בלעדית על ידי הלהקה, התאפיין ביותר מלודיה וארגון מוזיקלי מקודמו.
בלטו באלבום השירים "חי על הסף" (שאף זכה לקליפ), "הצרות", "בקשה" (שלושתם יצאו כסינגלים לרדיו), "דיבורים", "מוכה בשגעון" ו"ואדי מילק" - שיר עם מילים בג'יבריש באורך 14 דקות.
גם האלבום הזה, כקודמו, לא זכה להצלחה.
ב-1998, עוד לפני שסיימה את הקלטת אלבומה השלישי, התפרקה הלהקה.
השיר מתאר שימוש סמים, ביניהם, במקרה הזה, קריסטל מת'.
קבוצת שקטק בראשות הצמד דני רחום וצחי פטיש נוסדה בשנת 1997. מופעי הקבוצה משלבים מחול, מוזיקה חיה, וידאו ותיאטרון.
המופעים הועלו בישראל ובכ-30 מדינות אחרות ברחבי העולם.
מקור השם של הקבוצה הוא בשילוב של המילים "שקט" ו"תק" (יצירת צליל).
כמו כן, המילה "שקטק" היא חלק מאוצר מילים בו משתמשים היוצרים לבטא פרזות ריתמיות ומוזיקליות בתהליך העבודה.
בשנת 2000 הופיעה להקת שקטק בקלטת הילדים "תוף הלב של דין דין".
בשנת 2001 זכו יוצרי שקטק בפרס "יוצרים צעירים" של שר החינוך והתרבות, ובין ההפקות בהם השתתפה הקבוצה אפשר למצוא את "שלמה המלך ושלמי הסנדלר" בתיאטרון הבימה, ותוכניות הטלוויזיה "כוכב נולד", "נולד לרקוד", "יאיר לפיד" וכן תוכניתו של דודו טופז.
בנוסף יצרו מנהלי הקבוצה דני וצחי כוריאוגרפיה ומוזיקה למאות פרסומות והפקות טלוויזיה ותיאטרון.
שקט תעשייתי הוא מצב ביחסי עבודה שבו לא מתאפשרת הפרעה של יחסי העבודה על ידי שביתה.
"שקט תעשייתי" משמש גם כביטוי המתאר אמצעי לפתרון משבר באמצעות הסכמה הדדית להפסקת ביטויי מחאה בתמורה להטבות כלשהן, או באופן רחב יותר לציון היעדר מחאה בתמורה לדבר מה.
הבחירה בדרך זו יכולה לנבוע מאינטרס הדדי לדחיית הפתרון, מרצון להבטיח המשך יחסים תקינים לאחר השגת הפתרון, או מתפיסה הרואה חשיבות ביחסים ללא מחאה.
בגרמניה, דנמרק, הולנד, שוודיה ומדינות אירופיות נוספות, קיים חוק האוסר על שביתה בנושאים שאודותיהם הושג הסכם קיבוצי.
בית הדין לעבודה קבע כי כל הסכם קיבוצי כולל במשתמע התחייבות לשקט תעשייתי, ועקרונית, הפרת השקט התעשייתי מהווה עילה להטלת סנקציות כלכליות על העובדים.
עם זאת, על פי חוק ההסכמים הקיבוציים, כאשר מפרים הסכם קיבוצי כללי, ניתן לפסוק פיצויים אם הצדדים קבעו זאת במפורש במסגרת ההסכם, ואילו כאשר מפרים הסכם קיבוצי מיוחד, אין אפשרות לפסוק פיצויים, כך שלמעשה לא ניתן לאכוף את השקט התעשייתי בהסכמים קיבוציים מיוחדים.
חוק יישוב סכסוכי עבודה, תשי"ז 1957, מתיר לתבוע איגודים שהפרו את השקט התעשייתי במגזר הציבורי, אך הוא מגביל זאת למקרים שהשביתה לא אושרה על ידי ההסתדרות, ולמקרים שבהם העילה קשורה בסכסוך על גובה שכר עבודה או על תנאים סוציאליים.
לפי נתוני משרד העבודה והרווחה, רק 20%–25% מן השביתות עומדות בתנאי השני, ועל כן ברוב השביתות לא ניתן לאכוף שקט תעשייתי.
שקילות אסטרטגית היא מושג בתורת המשחקים העוסק בקשר שבין משחקים שונים.
שני משחקים הם שקולים אסטרטגית אם כל אחד יכול להתקבל מהשני על ידי שינוי פונקציית התועלת של השחקנים.
מושג השקילות האסטרטגית תקף הן למשחקים בצורה אסטרטגית והן למשחקים בצורה קואליציונית.
משחק בצורה קואליציונית הוא זוג בו קבוצת השחקנים היא ו- היא הפונקציה הקואליציונית, או פונקציית הרווח, המתאימה לכל תת-קבוצה של שחקנים מספר ממשי.
הפונקציה הקואליציונית מקיימת כי .
אנו חושבים על תת-קבוצות של כעל קואליציות.
לפיכך, הפונקציה הקואליציונית מתאימה לכל קואליציה שווי מסוים.
משחק בצורה קואליציונית שקול אסטרטגית למשחק אם קיימים מספרים ו- כך שלכל קואליציה מתקיים: .
במשחק בצורה אסטרטגית לכל שחקן i יש קבוצת פעולות אפשריות .
הוא מחליט על התפלגות כלשהי על קבוצת הפעולות, כלומר, באיזו הסתברות ישחק כל פעולה.
לכל שחקן יש פונקיית תועלת שנקבעת על ידי תוחלת התשלום תחת ההתפלגויות של כל השחקנים.
משחק בצורה אסטרטגית עם פונקציות תועלת שקול אסטרטגית למשחק עם פונקציות תועלת , אם קיימים מספרים ו-, כך שלכל i מתקיים: .
הרעיון בשקילות אסטרטגית הוא שניתן לתאר אותה סיטואציה על ידי שני משחקים שונים.
לדוגמה, במשחק בצורה קואליציונית, ייתכן שהפונקציה הקואליציונית מתאימה לכל קואליציה סכום כסף בשקלים.
באותה מידה ניתן להמיר את סכום הכסף הזה לדולרים.
שער ההמרה בין שקל לדולר מקביל לקבוע בהגדרת השקילות.
בנוסף, ייתכן שכל שחקן נותן חלק מהרווח שלו לצדקה, או שהוא מקבל הכנסות מסוימות ממקורות אחרים.
במקרה כזה, ההכנסה של שחקן מקבילה לקבוע .
לא כל שני משחקים שקולים אסטרטגית.
לדוגמה, נתבונן במשחק בצורה קואליציונית בו יש שלושה שחקנים (), והפונקציה הקואליציונית נתונה על ידי הערכים הבאים: (א) , (ב) , (ג) .
משחק זה אינו שקול, למשל, למשחק זהה בו , מכיוון שתנאי השקילות מחייב שכל הקבועים וש-.
כל משחק בצורה קואליציונית שקול אסטרטגית למשחק בו , כלומר, למשחק בו השחקנים לא מרוויחים דבר אם הם לא משתפים פעולה.
שקילות אסטרטגית היא יחס שקילות.
שקופית הוא סרט צילום ובו דימוי פוזיטיבי שקוף בצבע או בשחור לבן, לרוב הוא חתוך ונתון בתוך מסגרת קרטון או פלסטיק ומיוצר בגדלים שונים, החל מסרט רול בגודל 35 מ"מ ועד לגיליונות של 8x10 אינץ'.
השימוש בדימוי פוזיטיבי מאפשר לגוונים עשירים הדומים לצבעם במציאות.
השקופית המורכבת באופן בודד משמשת במיוחד עבור הקרנה על גבי מסך באמצעות מקרן שקופיות דבר המאפשר לתמונה להיות נצפית על ידי קהל גדול בבת אחת.
צורתה הנפוצה ביותר מגיעה בסרט חתוך של 35 מ"מ עם מסגרת של 2x2 אינץ'.
ישנן מעבדות מיוחדות המייצרות שקופיות מתמונות במצלמה דיגיטלית ובפורמטים כדוגמת JPEG או קבצים שמקורם בגרפיקה ממוחשבת.
שקופית משמשת לעיתים גם בסרט קולנוע, בעיקר ב-16 ו-8 מ"מ, במטרה להניב תמונה חיובית במצלמה המקורית בה צולם ומניעת ירידה באיכות כתוצאה מתהליך צילום נגטיבי שיש להעתיקו לפוזיטיבי.
ובנוסף, כדי לייצר סרט שניתן להקרינו ישירות במקרן, בלי צורך בעיבודים נוספים.
בשנת 1903 רשמו האחים לומייר פטנט על צילום צבעוני בצבעים טבעיים, שנקרא "אוטוכרום לומייר" אשר הופץ באופן מסחרי בשנת 1907. בשיטה זו השתמשו בחיבור הצבעים הנראים לעין באמצעות תחליב רגיש לאור אשר ציפה צלוחית או פלטת זכוכית דקה ועליה שכבה של גרגרי עמילן תפוח אדמה צבועים.
שיטת הצלוחיות הופסקה בשנות ה-30 ולאחריה נכנסו סרט הצילום הצבעוני המודרני הראשון הקודכרום (1935) של חברת קודאק וכן צלוחיות סרטי הקולנוע של אגפא, אך כל אלה יצאו מייצור וכבר לא היו קיימים בשנת 1961.
סרט הנגטיב המוקדם דרש עלות גבוהה של עיבוד והדפסה, עם איכות צבע בינונית, דהייה מהירה ושינויי צבע שהתגלו לאחר מספר שנים.
לכן צלמים חובבים שהיה להם ציוד להקרנת סרטים השתמשו בעיקר בו, גם כי עלות רכישת המקרן קוזזה בצורך להדפיס את הדימויים.
אולם החל משנות ה-70 ירדו מחירי ההדפסה ונעשו שיפורים באיכות, כך הפך הנגטיב לשיטה המועדפת על צלמים חובבים.
עד סביבות 1995 הייתה העדפה לשקופיות צבע בפרסום והשתמשו בה באופן נרחב בצילום מסחרי, עיתונות, ספורט וצילומי טבע, לאחר מכן היא הוחלפה בהדרגה על ידי המדיה הדיגיטלית.
שקט (או דממה, דומיה) הוא מצב של היעדר קול, כתוצאה מאי יכולת להפיקו או הימנעות מכך.
המצב ההופכי לשקט הוא רעש, שהוא לרוב צליל בלתי רצוי הגורם להפרעה.
לפי סולם הדציבל המבטא את עוצמת הקול, סף השמיעה הוא כמעט שקט, שהם 0 דציבלים, לחישה נמצאת כמעט בתחתית הסולם עם ערך של dB 30, לאחר נשימה ורשרוש עלים.
חדר שקט הוא מקום בו מותקנים אמצעים על מנת למזער את הקול הנשמע בפנים, על ידי בידוד פנימי וחיצוני ואמצעים שונים אחרים.
על פי רוב הרעש נתפס כמזיק לביצועים קוגניטיביים.
אנשים רבים זקוקים לשקט כדי לעסוק בפעילות קוגניטיבית מאומצת ולמקד את יכולות הקשב שלהם.
כמו כן, השקט חיוני לשינה, ללמידה, ליצירתיות, ליעילות
השקט חיוני גם עבור המוזיקה, שהיא אמנות סידור הצליל והשקט בזמן.
בעקבות הצורך בשקט ישנם מצבים שונים בהם נעשים מאמצים מכוונים לצורך שמירה על סביבה שקטה.
תקשורת בלתי-מילולית יכולה להתבצע ללא שימוש בקול על ידי שפת גוף, מחווה גופנית או הבעות פנים.
המחווה המקובלת לבקשת שמירה על השקט מתבצעת על ידי קירוב האצבע לשפתיים.
דיבור שקט מכונה לעיתים "לחישה" והוא נועד לצורך תקשורת בין שני אנשים או יותר, כאשר הדוברים לא מעוניינים שהסביבה תשמע את חילופי הדברים ביניהם.
רצון זה יכול לנבוע מתוך התחשבות כדי לא להפריע, או מתוך רצון לשמור על פרטיות או סודיות של הדברים הנאמרים.
שפת סימנים הוא כינוי לכל אחת מהשפות הטבעיות שמשתמשות בתנועות ידיים, מחוות גוף והבעות פנים כאמצעים העיקריים להעברת מסרים וליצירת תקשורת בין הדוברים.
הגל השקט הוא כינוי לערוץ רדיו ששידוריו פורצים את הדממה רק במקרה של אזעקת אמת (למשל ביום כיפור).
באופן זה התושבים יכולים להמשיך ליהנות מסביבה שקטה כאשר אין איום ביטחוני מיידי על חייהם.
בידוד אקוסטי הוא סידור המקטין את מעבר אנרגיית קול בין שני חללים או מקטין את ההד בתוך חלל אחד.
הוא מאפשר שמירה על השקט בתוך או מחוץ לחדר מסוים.
שימוש באוזניות מאפשר לאדם להאזין לצלילים שונים בלי להטריד את הסביבה.
יש אוזניות שמשדרות גלים שמבטלים את הצלילים אותם הן קולטות, כך שלמעשה לא שומעים כלום.
לדומייה יש שימוש בהקשר התרבותי, ועסקו בסוגיה זו הפסיכולוגים פרויד, יונג; חוקרי הדת מירצ'ה אליאדה, רודולף אוטו, גרשום שלום, מרטין בובר, אנדרה נהר, קיקגור; הוגי הדעות ליוטרד, מרלו-פונטי, ויטגנשטיין, היידגר; וכן הסופרים בורחס, מלארמה, אנדרייב, קפקא ובקט.
דאואנהאור ממש התמקד בהיבטים השונים של התופעה.
בינדמן סקר חלק מעבודותיהם של יוצרים אלו.
ויזל, אדורנו וסלן עסקו בדממה בשואה.
ביינדמן תוהה בקשר לשקט/דומיה האם הוא 'נוכח' או 'נעדר', אם הוא ריק או מלאות, מרחב שלילי או חיובי?
אם הוא משהו או כלום?
אם הוא מטפיזי או ממשי?
האם הוא פרלוד או פינלה?
תשובתו היא שכל הנ"ל, הם מאפיוני השקט – ועל כן לדידו אין השקט פועל על פי ההיגיון.
כשם שהוא עשוי למקד אותנו בכאן ועכשיו, כן הוא יכול להרחיק אותנו למרחבי זמן ומקום בלתי נתפסים.
ניתן לנסות להתעלם ממנו, אבל הסיכוי לכך קלוש.
על פי ביידמן, מזווית הראייה 'הדתית', השקט הוא פרקטיקה נפוצה.
היא באה לידי ביטוי במדיטציה.
הוא נועד להשגת ניקיון הדעת – לעיתים למול אתגרים קשים מנשוא.
דוגמה מהמקרא לבך טמונה בסיפור מותם של בני אהרון, כשהאל לוקח אותם, משום שהם חטאו ('ויידום אהרון") .
לדידו, בימינו השקט נתפס כמצב רצוי, המעניק מרחב נוחות, בעולם עתיר הגירויים.
שקט הוא גם כלי רב ערך בטיפול הפסיכולוגי, משום שהוא מאפשר להגיע לתובנות עמוקות.
לבסוף ניתן לראות בשקט חלק מהשפה והדיבור, שבו הוא ממלא תפקידים חיוביים ושליליים רבים: הוא לא רק הרווח שבין המלים, אלא הוא אכזרי בכך שהוא מצמצם את כושר ההבעה, לעיתים בכוונת תחילה מצד השומר על השקט.
לעיתים השקט כאילו מבקש שישברו אותו והוא נועד לומר דרשני.
השקט הוא למעשה הפסק בחיבור בין האדם לסביבתו.
השקט נותן שהות לעבור לעולם תקשורתי אחר.
למעשה השקט הוא סוג של שיח עקיף, שפירושיו הרבים האפשריים תלויים בנסיבות.
כדוגמה, השקט הוא תחליף למילים דו-משמעיות.
לרוב הוא ממלא תפקיד שלילי, שכן הוא מגביל את כוחן של המילים – או נותן תוקף משנה למילים.
על פי דאואנהוור בניגוד לאילמות, השקט הוא פנומן ואובייקט ממשי של המודעות האנושית.
לדידו השקט הוא בעל משמעות מיוחדת והוא חלק בלתי נפרד מהמבע.
הוא מונה שלושה סוגים של שקט: שקט שמתערב בשיח, שקט שקודם למבע או בא בעקבותיו והשקט העמוק.
בעוד שהשקט המתערב, מעניק טעם למילים, וממלא תפקיד קצבי ומלודי, סוג השקט השני – כשהוא לא מוסבר – מוביל לבלבול ולמצוקה.
לעומת אלו, השקט העמוק אינו קשור לשום מבע, אך עולה עליו מבחינת ערכו.
דאואנהאור, התמקד בשקט העמוק והביא דוגמות מתוך שקט בין קרובים, בשקט בתפילה, ובשקט של הלא-נאמר.
השקט בין קרובים למעשה חושף קיום של רגשות (אהבה או שנאה) המובנים לצדדים, ושקט זה למעשה עולה בערכו על זה של המילים.
לדידו התפילה החרישית הוא המרחב, שהמתפלל מותיר לאל לבצע את פעולתו.
לדידו של דאואנהאור השקט העמוק יכול להיות מנחם אבל הוא עשוי להיות מרושע, שטני, מוזר ומטיל אימה.
כדוגמה לשקט זה הוא נותן את השקט של אלוהים בעקידה על פי "חיל ורעדה" לקירקגור; השקט של ריצ'רד השלישי של שייקספיר, לנוכח הפצרות קורבנותיו העולים לגרדום לדבר איתם; והשקט שחווה קסטל מצד אשתו שרה, ב'גורם האנושי' לגרהאם גרין.
אנדרה נהר מבחין בין שלושה מצבי דומייה במקרא: דממה אלוהית, דממה קוסמית, דממה אנושית.
לדידו, הדומיה מלווה את הנבואה כחוט השני.
כדוגמה לדממה קוסמית הוא נותן את תהלים יט א-ה.
לדממת האדם אל מול האל, הוא נותן את תהלים סה:ב.
בסיפור העקידה, אברהם ויצחק מתהלכים בדממה, ואין הסיפור נותן טעם לאלם בפני אלוהים זה (בראשית כב).
איוב מרבה בטרוניות כלפי האל, אבל אלוהים אינו משיב לו.
ישעיהו ו, מציג דממה הנובעת מבצוע פשע – או אולי יראת לנוכח הקודש (פירוש רד"ק).
הוא הדין לגבי יחזקאל, אשר על פי נהר מרבית הספר מציג מצב של השתק מצד הנביא.
דממת האל בדרך כלל משמעותה חמור במיוחד – ופירושה מענה שלילי (שמואל א' כח:ו).
לדידו של נהר, משמעות הדממה מצד האל היא הסתר פנים בשל חטאו או אשמתו של הדורש.
לעיתים דממה מצד הנביא למול הפצרת האל, באה כמיאון לבצע שליחות הקשה מדי בעיני הנביא: שמות ד י ירמיהו א ו יונה בוחר לשמור על דממה במעי הדג.
שתיקה יכולה לשמש גם כאמצעי למחאה, שהיא מעשה המבטא ביקורת וחוסר הסכמה.
מחאה יכולה להיות מופנית כלפי השלטון או גורמים אחרים.
היצירה המוזיקלית האוונגרדית 4′33″ של ג'ון קייג' מכילה הנחיה למבצע שלא לנגן כלל בכלי הנגינה במשך כל זמן היצירה.
על פניו, היצירה מכילה שקט בלבד, אך למעשה היא כוללת את הקולות, הצלילים והרעשים של הסביבה בה היא מבוצעת - ובכלל זה גם את הקולות שמשמיע הקהל עצמו, עדינים ושקטים ככל שיהיו.
השתקי דיני היושר נקלטו במשפט הישראלי באמצעות חובת תום הלב (ס' 39 ו-61(ב) לחוק החוזים (חלק כללי), תשל"ג- 1973) או החוזה מכללא או חוזה בהתנהגות, בעוד ההשתקים האחרים נקלטו בהלכה הפסוקה על אימוץ רציונליים דומים וכן קידום של יעילות והגינות דיונית.
לעיתים נעשה שימוש במונח "שקט" גם עבור תחומים אחרים שאינם קשורים לקוליות.
השימוש במונח שקט לתיאור מצב נפשי מתייחס למצבים של רגיעה ושלווה.
זאת בניגוד למצבים של חרדה ולחץ.
השקט הרגשי מקושר לרווחה הנפשית של האדם.
בשפת הדיבור לעיתים נעשה שימוש במילה שקט כדי לציין את היעדרה של פעילות מסוימת.
על פי רוב מדובר בפעילות בלתי רצויה.
למשל, מגלה הארצות הפורטוגזי פרדיננד מגלן כינה את האוקיינוס השקט בשמו לאור זאת שבמרבית נתיב השיט, ממצר מגלן ועד לפיליפינים, היה האוקיינוס שקט.
שקט תעשייתי הוא מונח ביחסי עבודה המתאר מצב בו לא מתאפשרת הפרעה של יחסי העבודה, על ידי שביתה.
"שקט תעשייתי" משמש גם כביטוי המתאר אמצעי לפתרון משבר באמצעות הסכמה הדדית להפסקת ביטויי מחאה בתמורה להטבות כל שהן, או באופן רחב יותר לציון העדר מחאה בתמורה לדבר מה.
שקופים הוא סרט ישראלי משנת 2015 בבימויו של מושון סלמונה, שגם כתב את התסריט.
הסרט הוקרן במסגרת התחרות הרשמית בפסטיבל חיפה 2014.
סיפורם של ראיד וסליימן, שני צעירים בדואים, בני דודים מהפזורה, המחפשים את דרכם בחיים בין המסורת כפי שהיא באה לידי ביטוי מצד דור ההורים, ובין רצונם להשתלב בחברה הישראלית שמסביבם.
קורותיהם של השניים, חלומותיהם וסיפור התאהבותם באותה צעירה יספר את סיפורה של קהילה הנמצאת בעיצומו של שינוי אשר סופו אינו נראה.
שחקןתפקיד מחמוד שלבי ראיד אדם אלהוזייל סלימאן בת חן סבג נופר ח'ליפה נאטור וואליד שילת מלכה אדווה נסרין סיקסיק איבטיסאם מאיסה עבד אלהאדי מרים אורן כהן ד"ר נוימן רוני דבח לינה עדנאן טראבשה חוסיין אברהם שלום לוי קובי עדנאן אבו וואדי עלי
על פי דו"ח שפרסם אמציה סמקאי, יו"ר עמותת "בצדק", במהלך שנת 2015 צפו בסרט זה 2,500 צופים, בבתי קולנוע ברחבי הארץ.
שקי (אזרית: Şəki) היא עיר באזרבייג'ן.
ב-2019 המרכז ההיסטורי של העיר, יוחרי בש , ובפרט ארמון חאני שקי ששירת את שליטי חאנות שקי במאות ה-18 וה-19, הוכרזו כאתר מורשת עולמית של אונסק"ו.
שקי הוקמה במאה ה-8 לפנה"ס תחילה בשם סקסנה או סקה על שמו של עם הסאקה ששכן באזור.
במאה ה-18 עברה העיר לידיה של האימפריה הרוסית.
ב-1840 הוקם מחוז נוחה ולאחר מכן שמה של שקי שונה לנוחה.
ב-1950 הוחזר לעיר שמה הקודם.
שינוי אוכלוסייה של שקי לאורך השנים:
הוא סרט תיעודי רוסי, בבימויו של ויקטור קוסקובסקי, המתעד במשך 83 דקות מחלון דירה את השינוי המתרחש ברחובות העיר סנקט פטרבורג, עיר הולדתו, לקראת חגיגות 300 שנה לייסוד העיר.
הסרט הוקרן לראשונה ביוון, ב-3 במרץ 2003.
זוכה פרס ניקה לסרט הדוקומנטרי הטוב ביותר.
בסרט צפו בלמעלה ממאה מדינות בעולם ובכמה מדינות אף הוקרן בבתי הקולנוע בגרמניה ובמדינות נוספות באירופה.
ויקטור קוסקובסקי שימש הן כבמאי והן כצלם, כשהוא מצלם את השינוי ברחובות העיר מתוך חלון דירה בסנקט פטרבורג.
המצלמה מתעדת את התושבים, את השינוי בטבע, את הפועלים היוצאים לעבודתם, את שיפוץ האספלט והכביש המוביל לבית הדירות שבו שוכנת הדירה שממנה הבמאי מצלם ואת החיים ברחוב שבו מוצבת המצלמה.
גילדת המבקרים של הולנד תיארה את הסרט כאחד הסרטים הטובים ביותר שהוקרנו בבתי הקולנוע בהולנד, במהלך שנת 2003.
הסרט זכה בפרסים רבים, בין השאר בפרסי הפסטיבלים שנערכו ביקטרינבורג ובסנקט פטרבורג וזכה גם בפרס השופטים בפסטיבל הסרטים של ניון בשווייץ ובפסטיבל הסרטים שבפירנצה, איטליה.
האקדמיה הרוסית לקולנוע העניקה לסרט את פרס ניקה לסרט התיעודי הטוב ביותר.
שקופיה לוקה (בסלובנית: ; בגרמנית: Bischoflack, בישופלאק) היא עיירה בצפון-מערב סלובניה באזור קרניולה עילית.
העיירה היא אחד היישובים שהוקמו בימי הביניים בסלובניה המשמשים מוקד משיכה לתיירים.
שקופיה לוקה שוכנת בצפון-מערב סלובניה, כ-26 קילומטר מעיר הבירה ליובליאנה, בגובה של 354 מטר.
העיירה יושבת על מפגש הנהרות Poljane Sora ו-Selca Sora.
על רמה מעל העיר ניצב מבצר לוקה שנבנה בשנת 1202 ובתוכו כיום מוזיאון.
שקופיה לוקה הוזכרה לראשונה בשם "לונקה" על פי יישוב סמוך בשם "סטארה לוקה", ונודעה בשמות נוספים: לוקה, לאק ובישופלקה.
את שמה הנוכחי קיבלה בשנת 1274. השם לוקה, פירושו הוא "אזור דשא רטוב ליד מים".
מאחר שהיו קיימים מספר יישובים בשם לוקה בסלובניה, התווספה לשם התחילית "שקופיה".
פירוש השם "שקופיה לוקה" הוא "כרי הדשא של הבישוף".
העיר הוענקה על ידי אוטו השני, קיסר האימפריה הרומית הקדושה לבישופים של פרייזינג.
תושבי העיר היו סלובנים וגרמנים שעסקו במלאכות שונות ובמסחר.
מבצר וצריח נבנו מעל העיר למטרות הגנה והפכו מאוחר יותר למקום מושבו של המושל של הבישוף, במאה ה-11 וה-12. הקיסר אוטו השלישי העניק לבישופים את הזכות להוציא מטבע ולגבות מכסים.
שקופיה לוקה תועדה לראשונה כבעלת זכויות שוק בשנת 1248, וכבעלת זכויות עיר בשנת 1274.
סביב העיר נבנתה חומה במאה ה-14. ב-1457 הדוכס יאן ויטובץ פלש בעיר והעלה אותה באש.
ב-1476 הותקפה העיר על ידי העות'מאנים.
בתקופה זו סבלה העיר ממגפה ודליקות.
מרידות של איכרים התרחשו בשנים 1488, 1492 ו-1515. ב-1511 נהרסה העיר ברעידת אדמה שמוקד הרעש שלה היה באזור.
העיר שוקמה מחדש במהרה הודות למאמצים של הבישוף פיליפ.
בשנים 1660 ו-1698 נפגעה שקופיה לוקה קשות כתוצאה מדליקות שפרצו בה.
לקראת סוף המאה ה-18 תושבי העיר עברו לגור מחוץ לחומות כיוון שהעיר גדלה במהרה.
בשנת 1894 הוארו לראשונה רחובות העיר באמצעות נורות חשמל.
שקופיה לוקה נכבשה על ידי כוחות איטלקיים ב-13 באפריל 1941. שלושה ימים לאחר מכן השלטון ביישוב עבר לידי גרמניה הנאצית.
כחודש לאחר מכן נעצרו תושבים ראשונים במקום על ידי הגסטאפו, ולאחר מכן 26 משפחות גורשו לסרביה.
במהלך המלחמה פעלו באזור יחידות של פרטיזנים כנגד הגרמנים.
בפברואר 1944 ירו הכוחות הגרמנים ב-50 בני ערובה לאחר שחייל גרמני נהרג על ידי כוחות ההתנגדות.
לאחר המלחמה שימש המבצר בעיירה כמחנה שבויים וכבית חולים צבאי.
העיירה קיבלה בעלות על המבצר ב-1959.
שקופיה לוקה הייתה לאחר המלחמה חלק מהרפובליקה הפדרלית הסוציאליסטית של יוגוסלביה.
ב-1987 הוכרזה כאתר בעל ערך תרבותי.
משנת 1991 לאחר שסלובניה הכריזה על עצמאותה, שקופיה לוקה היא חלק ממדינת סלובניה.
"שקט" הוא סרט בסגנון מותחן-אימה אמריקאי, אשר בוים על ידי מייק פלנגן.
תסריטו נכתב על ידי פלנגן וקייט סיגל.
בין שחקניו הראשיים של הסרט נמנים ג'ון גלאגר ג'וניור, מייקל טרוקו וקייט סיגל.
הסרט יצא לאקרנים ב-8 באפריל 2016, על ידי בלאמהאוס הפקות ואינטרפיד פיקצ'רס.
מאדי יאנג (קייט סיגל), היא סופרת אשר איבדה את שמיעתה ויכולת הדיבור שלה באופן זמני, עקב מחלה בקטריאלית בגיל 13. לאחר מכן, בעקבות ניתוח שהשתבש, איבדה את שני החושים לצמיתות.
מאדי סובלת ממחסום כתיבה ולכן היא מקפידה להתבודד בביתה, אשר ממוקם בלב יער.
בתחילת הסרט מאדי מכינה ארוחה, בזמן ששכנתה וחברתה שרה (סמנתה סלויאן), מגיעה לביקור ומחזירה לה את הספר שלה.
בשעה שהשתיים מדברות במרפסת הבית, גלאי העשן נדלק ומאדי מכבה אותו ומניחה אותו על השולחן.
באותו ערב, בזמן שמאדי מנקה את המטבח, שרה דופקת בהיסטריה על חלונות המטבח, מתחננת לעזרה תוך שהיא צורחת.
איש במסיכה המכונה "הרוצח" (ג'ון גלאגר ג'וניור), תופס אותה, מצמיד אותה אל חלון המטבח ודוקר אותה פעמים רבות עד שהיא מתה מפצעיה.
לאחר שרצח את שרה, מביט האיש אל מאדי, ומבין כי היא חירשת מפני שלא שמעה דבר.
תחילה, נכנס הרוצח אל ביתה ובזמן שהייתה במטבח הגיח מאחוריה בפתאומיות וניסה לדקור אותה ללא הצלחה.
מאדי לא שמה לב לכך ובסמוך לכך חברתה מקס (אמיליה גרייבס) מתקשרת אליה והשתיים פוצחות בשיחה.
תוך כדי השיחה, מסננת מאדי מספר שיחות מהאקס שלה המתקשר אליה ללא הרף.
לאחר מכן, מקבלת מאדי מספר תמונות למחשב הנייד שלה המציגות בתוכן אותה, מחפשת את החתול שלה.
מאדי מבינה כי מישהו צופה בה ודרך דלת ביתה רואה את האדם במסיכה.
היא נכנסת לפאניקה ונועלת את כל חלונות ודלתות ביתה במהירות.
כאשר הבין האיש במסיכה כי מאדי גילתה אותו, הוא מכבה לה החשמל בביתה ומחבל במכוניתה מה שמבודד אותה מהעולם בכל צורה שהיא.
לאחר שנעלה את כל אמצעי הכניסה האפשריים בבית, הולכת מאדי אל הסלון, שם היא כותבת על ויטרינת הזכוכית בשפתון "אם תלך לא אספר, לא ראיתי את פניך.
חבר שלי בקרוב מגיע הביתה".
הרוצח קורא את הכתוב, מוריד את המסיכה וכותב לה בחזרה "אני יכול להיכנס אל ביתך בכל רגע נתון, אך לא אעשה זאת עד שיגיע זמנך למות".
לאחר מכן, הרוצח דופק על חלון חדרה של מאדי באמצעות היד של שרה אותה רצח קודם לכן.
מאדי נבהלת ומנסה לקחת מידה של שרה את הפלאפון שלה בתקווה שתהיה קליטה והיא תוכל להזעיק עזרה, אך פעולה זו נכשלה.
בסמוך לכך, היא מטפסת על גג ביתה במטרה לנסות ולברוח משם.
משחשבה שהצליחה לחמוק מידיו של הרוצח, הוא יורה ברגלה חץ שפוגע גם ביכולתה לנוע.
היא מצליחה לגנוב לו את הקשת שלו, וכשבאה לירות בו בחזרה מגלה כי אין בה מספיק כוח בשביל לטעון את החץ.
מיד לאחר מכן, מגיע ג'ון סטנלי (מייקל טרוקו) במטרה לחפש את שרה.
הרוצח פוגש בו ואומר לו שהוא שוטר שהוזעק למקום.
הוא אף מבקש ממנו שיחת טלפון במטרה לקרוא לתגבורת.
לאחר המאורע שם לב ג'ון כי מכיסו של האיש נפל עגיל אותו ענדה שרה.
הוא מבין כי הוא לא שוטר ובאותו הרגע דופקת מאדי בחוזקה על החלון במטרה להזהיר את ג'ון מהרוצח.
מחמת הדפיקות החזקות של מאדי על החלון, לא שם לב ג'ון כי הרוצח עומד מאחוריו.
לאחר שניות ספורות משסף הרוצח את גרונו של ג'ון.
בעת שג'ון מדמם למוות, הוא מנסה להסיח את דעתו של הרוצח במטרה שמאדי תצליח לברוח, ופוצח בקטטה המלווה באלימות פיזית קשה, הגורמת לג'ון למות.
לאחר שמאדי צפתה בג'ון מת בייסורים, היא מבינה כי היא עלולה לסיים כמוהו ולכן היא קמה על רגליה ומנסה לתכנן מהלך שיעזור לה לברוח מן הבית.
בזמן שהרוצח מנסה למשוך את תשומת לבה של מאדי ולהוציא אותה מהבית, בעזרת איום על חייו של החתול שלה, היא מצליחה לאזור כוח, לטעון את הקשת ולירות בו חץ בכתף.
הרוצח זועק מכאבים, מתעצבן ורודף אחריה עד שמגיע אל דלת ביתה שם מצליח לאחוז בידה תוך שהיא טורקת את הדלת עליה.
הוא דורך ומרסק את ידה של מאדי ובעקבות כך, מצליחה להכניס אותה פנימה ולסגור את הדלת.
מאדי עומדת מולו וכותבת לו עם הדם שלה על החלון "תעשה את זה, פחדן" ורצה למחשב לכתוב מילים אחרונות להוריה, ותיאור של הרוצח, בזמן שהוא מנסה לשבור את דלת הכניסה ללא הצלחה.
היא רצה ומתחבאת בשירותים עם סכין, והוא מצליח להיכנס דרך החלון של השירותים אשר ניצב מאחוריה.
ברגע האחרון היא מרגישה את הנשימה שלו על העורף שלה ומתחמקת מהסכין שלו ודוקרת אותו ברגל.
היא רצה אל עבר המטבח ומתיישבת על הרצפה מתשישות, וכשהוא מגיע היא משפריצה עליו קוטל חרקים מעוורת אותו, ומפעילה את גלאי העשן ההופך אותו לחירש זמני.
הוא מצליח להגיע לעמדת יתרון בשנית, וחונק אותה.
תוך כדי המאבק חשה מאדי כי היא מאבדת את ההכרה וברגע האחרון תופסת פותחן בקבוקים איתו היא דוקרת את הרוצח בעורק הראשי, דבר אשר גורם למוות מידי של הרוצח.
היא מצליחה לקחת בחזרה את הטלפון שלה אותו גנב הרוצח בהתחלה ומזעיקה משטרה.
לקראת הסוף, יושבת מאדי על מרפסת ביתה, תוך שהיא מלטפת את החתול שלה.
באותם הרגעים מגיעה המשטרה וכך מסתיים הסרט.
קייט סיגל - מאדי יאנג
ג'ון גלאגר ג'וניור - הרוצח
מייקל טרוקו - ג'ון סטנלי
סמנתה סלויאן - שרה גרין
עד ספטמבר 2015, לא פורסם שום מידע אודות הסרט.
בפסטיבל הסרטים הבינלאומי בטורונטו שהתקיים באותה השנה, נודע כי עתיד לצאת הסרט בבימויו של מייק פלנגן, ואף נודע כי אשתו קייט סיגל אף תגלם בסרט את התפקיד הראשי של האישה החירשת-אילמת.
במקור, עלה רעיון כי הסרט יהיה סרט אילם.
לבסוף, הוחלט לוותר עליו ולהפוך את קייט סיגל לחירשת-אילמת במקום זה.
הסרט הופץ לראשונה בפסטיבל הסרטים "South by Southwest", ב-12 במרץ 2016. את זכויות ההפצה של הסרט ברחבי העולם רכשה נטפליקס, והוא יצא לאקרנים בבתי הקולנוע ב-8 באפריל 2016.
"שקופים" הוא סינגל שהוקלט על ידי הזמרת-יוצרת הישראלית קרן פלס, בשיתוף עם הזמר רון בוחניק.
השיר יצא לאור ב-9 בדצמבר 2018, כסינגל מתוך האלבום שקופים, על ידי חברת התקליטים של עופר מנחם.
עם יציאתו נכנס השיר אל המקום הראשון במצעד של מדיה פורסט, והראשון במצעד של גלגלצ.
השיר נכתב על ידי קרן פלס ואמיר דדון, הולחן על ידי פלס והופק על ידי גלעד שמואלי.
יוסי חרסונסקי הפנה כלפי השיר ביקורת חיובית, ואף העניק לו ציון של כארבעה כוכבי זהב מתוך חמישה בסך הכל.
הווידאו קליפ המלא שיצא עבור השיר הועלה לערוץ היוטיוב של קרן פלס ב-4 בפברואר 2019. שלושה חודשים לאחר צאתו המקורית של השיר כסינגל.
קודם לכן, עלה לערוצה אודיו של השיר אשר מציג את עטיפת הסינגל.
נכון למאי 2022, מונה הצפיות של האודיו עומד על כ-12 מיליון צפיות.
"שקט שקט, החנוכייה דולקת" הוא שיר ילדים לחנוכה מאת עמנואל הרוסי המושר בלחן שחיבר מרדכי זעירא ב-1932.
הלחן חובר על ידי מרדכי זעירא בשנת תרצ"ג (1932) לכבוד חגיגת החנוכה הראשונה של ילדי כפר ויתקין בבית הספר "בשכונה הזמנית" שליד "הבית הגדול".
אשתו של המלחין, שרה זעירא, הייתה הגננת הראשונה וגם מורה בכיתה א' בשנים 1932–1934 בכפר ויתקין.
לשיר נכתבו לחנים נוספים, לחן אחד הלחין אברהם שטרנקלר ולחן נוסף מחברו לא ידוע.
השיר מספר על סביבון שמסתובב ולא עייף עד שמתיישב ורוצה לאכול.
הוא מבקש "לא דגים ולא מצה, לא מרק ולא קציצה" – אלא לביבה מתוקה לכבוד החנוכה.
השיר הוא אחד משירי חנוכה המושרים בגני הילדים כשיר משחק עם המחזה של הילדים, השמים את אצבעם על שפתותיהם בתנועת "שקט" וילד המסתובב כמו סביבון.
שקורטה פייזה (באלבנית: Shkurte Fejza; נולדה ב-18 בנובמבר 1961) היא זמרת פולק אלבנית מקוסובו.
פייזה נולדה במושיטיסה ב-18 בנובמבר 1961.
היא החלה את הקריירה שלה כשהשתתפה כחלק מההרכב Afërdita וזכתה במקום הראשון ובפרס Debutantja më e suksesshme בפסטיבל פריזן Takimet e Majit שהתקיים במאי 1975. היא זמרת ידועה בארצה, והיא שואבת השראה משירים עממיים אלבניים מסורתיים, כאשר חלק משיריה מתארים גם מסורות ומוזיקה פופולרית וגם את סבלם של הקוסובואים בסרביה.
שיתופי הפעולה הבולטים ביותר הם שיחרת בהלולי , רמז'יה אוסמני וסברי פייזולולהו .
"שקופים" הוא אלבום האולפן החמישי של הזמרת-יוצרת הישראלית קרן פלס.
האלבום יצא לאור ב-1 בנובמבר 2020, על ידי חברת התקליטים הד ארצי.
על האלבום סיפרה פלס: "'שקופים' הוא אלבום של מפגשים וחיבורים.
כל פעם מזווית אחרת, מצורך אחר ומסקרנות אחרת".
במקור פלס הייתה צפויה לצאת לסבב הופעות על מנת הקידום והשקת אלבומה החדש, אך בעקבות התפרצות נגיף הקורונה בישראל דחתה פלס את המופעים ואת האלבום שהיה אמור לצאת ב-7 במאי, אשר נדחה למועד חדש שטרם פורסם.
בעקבות המשבר החליטה פלס לצאת למופע ביתי שנקרא "קונצרט בפיג'מה", אותו החלה לעלות לרשתות החברתיות שלה במהלך המשבר עצמו בקונצרט עצמו מארחת פלס זמרים שונים ומבצעת את שיריה בגרסאות מחודשות וגם את השירים מתוך האלבום עצמו שטרם יצא.
במהלך פרסום ההופעות סיפרה פלס בעמוד האינסטגרם שלה "בכל יום חמישי אעלה לעמוד הפייסבוק והאינסטגרם שלי ביצוע נוסף מהקונצרט בפיג'מה, עם אורחים ושלישיית כלי קשת - כל אחד בוואנזי שלו - בתקווה שבקרוב נוכל כולנו לצאת מנעלי הבית ולהיפגש באוויר הפתוח.
אוהבת אתכם ומתגעגעת מאוד, קרן".
ב-4 בספטמבר, הכריזה פלס כי תוציא את אלבומה במופע שיערך ב-23 בספטמבר, אך לבסוף שוב נדחה.
האלבום יצא ב-1 בנובמבר לספוטיפיי, ליוטיוב ולאפל מיוזיק, במקביל לסינגל "אין סוף ללילה" מהאלבום השישי של פלס - "שקופים 2".
האלבום כולל את הסינגלים שהוציאה פלס, את השיר "כלום לא טעים", מהאלבום איך שהשמש תזרח, בביצוע אלדד כהן, ואת השיר "לחזור הביתה" שכתבה פלס לבועז מעודה.
באלבום זה מופיעים, לראשונה מאז אלבום הבכורה של פלס, שירים שלא כתבה והלחינה לבדה, כאשר בין הכותבים והמלחינים השותפים נמצאים אמיר דדון, גלעד שמואלי ואבי אוחיון.
"שקופים" - יצא לאור ב-9 בדצמבר 2018, כסינגל הראשון מתוך האלבום, בשיתוף עם רון בוחניק.
עם יציאתו נכנס השיר אל המקום ה-1 במצעד של מדיה פורסט, וה-1 במצעד של גלגלצ.
"מעבר לנהר" - יצא לאור ב-2 באפריל 2019, כסינגל השני מתוך האלבום, בשיתוף עם רון בוחניק.
"מי אני?" - יצא לאור ב-24 ביולי 2019, כסינגל השלישי מתוך האלבום.
עם יציאתו נכנס השיר אל המקום ה-6 במצעד של מדיה פורסט, וה-5 במצעד של גלגלצ.
"באת לי פתאום" - יצא לאור ב-12 בדצמבר 2019, כסינגל הרביעי מתוך האלבום, בשיתוף עם רוני אלטר.
עם יציאתו נכנס השיר אל המקום ה-5 במצעד של מדיה פורסט, וה-10 במצעד של גלגלצ.
"כלום לא טעים" - יצא לאור ב-16 בינואר 2020, כסינגל החמישי מתוך האלבום, בביצוע אלדד כהן.
השיר נכנס אל המקום השישי במצעד הרשמי של גלגלצ.
"שמש תיכנס" - יצא לאור ב-19 במרץ 2020, כסינגל השישי מתוך האלבום.
עם יציאתו נכנס השיר אל המקום ה-5 במצעד של מדיה פורסט,
"עוד יום עבר" - יצא לאור ב-26 ביולי 2020, כסינגל השביעי מתוך האלבום, בשיתוף עם זאב נחמה.
מדינהתאריך יציאהפורמטחברת תקליטיםמקורעולם1 בנובמבר 2020הורדה דיגיטלית • הזרמת מוזיקההד ארצי
שקט, לומדים היא סדרה תיעודית אמריקאית של נטפליקס העוקבת אחר קבוצה של סטודנטים חירשים וכבדי שמיעה שלומדים באוניברסיטת גאלדט, אוניברסיטה פרטית המיועדת לחרשים וכבדי שמיעה הממוקמת בוושינגטון די.
בין המפיקים הבכירים של הסדרה ניתן למצוא את הפעיל, הדוגמן והשחקן החירש ניל דימרקו.
לדבריו של דימרקו, מטרת הסדרה היא "להראות אנשים חירשים כבני אדם, מכל שכבות האוכלוסייה."
הסדרה עלתה לשידור ב-9 באוקטובר 2020 בשירות הזרמת המדיה של נטפליקס.
<font color="#0000"> מספר פרק <font color="#0000"> שם הפרק באנגלית <font color="#0000"> שם הפרק בעברית <font color="#0000"> תאריך שידור מקורי 1 My Left Ear Broke as S**t האוזן השמאלית שלי ממש לא עובדת!
אתה מביא לפה הרבה בנות?
6 So, I Smash Things אז אני מנפצת דברים!
הסדרה הופקה על ידי חברית ההפקות "Hot Snakes Media".
אריק ושאנון אוונג'ליסטה מחברת ההפקות הזו שימשו כמפיקים בפועל לצדם של ניל דימרקו וברנדון פנליגן.
ביולי 2020, נטפליקס הזמינה רשמית את הסדרה התיעודית.
מייגן ויק מהאתר "TV Guide" אמרה על הסדרה כי היא "סדרה מרתקת באופן מיידי בזכות הליהוק המצוין" והשוותה אותה ל"לעודד" ול"אהבה על הרצף של נטפליקס.
ויק שיבח את הסדרה בכך שהיא "מאזנת במומחיות את הקטעים הלא מתוסרטים...
עם הלב", וסיכמה, "המשיכה של 'שקט, לומדים' הוא ללא ספק המבט הפנימי לאופן בו קהילה יצרה תרבות עשירה ודינמית עם זהות שהעולם החיצוני לא פעם ראה רק כמוגבלות, והתוכנית מעבירה את זה לחזית.
הסיבה להישאר היא בגלל שהערך האמיתי של הסדרה הוא להכיר את התלמידים האלה כעבודה-בהתקדמות היפהפייה שהם נמצאים בה ולהשקיע במי שהם מכוונים להיות."
אינקו קאנג מ"הוליווד ריפורטר" אמר שהסדרה הייתה "מרשימה יותר כקפיצת מדרגה מייצגת מאשר כסדרת ריאליטי".
אבל הקשר ברור יותר היה הופך את אבני הדרך הייצוגיים שלה למספקים יותר."
"שקופים 2" הוא אלבום האולפן השישי של הזמרת-יוצרת הישראלית קרן פלס.
האלבום יצא לאור ב-11 באפריל 2024, על ידי חברת התקליטים הד ארצי.
ב-1 בנובמבר 2020, יצא האלבום "שקופים".
ביום צאתו של הסינגל "אין סוף ללילה", הכריזה פלס על שמו של האלבום הבא שלה – "שקופים 2".
האלבום מהווה המשך לפרויקט "שקופים", אשר חלקו הראשון יצא בזמן מגפת הקורונה.
כמו האלבום הקודם, אלבום זה מכיל שיתופי פעולה זמרים ויוצרים שונים.
האלבום כולל גם מספר הקלטות מביצועים חיים.
האלבום יצא במהלך מלחמת חרבות ברזל, ופלס מארחת בו את יובל שרעבי, שבן זוגה נחטף לעזה ואת שיר יעקב, ששני אחיה ואביה נחטפו גם הם, ושתיהן התארחו לצד פלס במסגרת "הכוכב הבא".
בדומה לחלקו הראשון של הפרויקט, האלבום הופק על ידי גלעד שמואלי, למעט השיר "שתי גדות" שהופק על ידי אורי זך.
האלבום כולל לראשונה שיר שלא בוצע על ידי פלס, אלא רק נכתב והולחן על ידה.
בנוסף, מופיעים באלבום חידושים לשירים "שתי גדות", מתוך אלבומה של מירי מסיקה "חדשות טובות", ו"באת לי פתאום", מתוך אלבומה הקודם של פלס.
השיר "שתי גדות" הוקדש ליונת אור, שנרצחה במהלך הטבח בבארי.
"אין סוף ללילה" - יצא לאור ב-1 בנובמבר 2020, כסינגל הראשון מתוך האלבום.
"אושר בא והולך" - דואט עם מוש בן ארי, יצא לאור ב-4 ביולי 2021.
"מרחק הזמן" - שיר בביצועה של מירי מסיקה, יצא לאור ב-14 באוגוסט 2022.
"לא אבודים" - דואט עם שלמה ארצי, יצא לאור ב-28 בנובמבר 2022.
"שתי גדות" - דואט עם מירי מסיקה, יצא לאור ב-12 בדצמבר 2023.
כל השירים באלבום נכתבו והולחנו על ידי קרן פלס והופקו על ידי גלעד שמואלי, למעט: "שוב", נכתב על ידי דפנה עבר הדני והולחן על ידי שמוליק קראוס.
"תודה" נכתב והולחן על ידי פלס בשיתוף עם רמי קלינשטיין.
"הלב שלי פתוח" נכתב והולחן על ידי פלס בשיתוף עם בניה ברבי.
"שתי גדות" הופק על ידי אורי זך.
+ תאריכי יציאות לאור ופורמטים עבור שקופים 2אזורתאריך יציאהפורמט (ים)חברת תקליטיםמקורכלל העולם11 באפריל 2024הורדה דיגיטלית • הזרמת מוזיקההד ארצי
שקופים היא קומדיית מערכונים ישראלית.
הסדרה עלתה לאוויר ב-17 בינואר 2021 בערוץ HOT3.
שקופים היא סדרת מערכונים סאטירית מקורית של חברת התקשורת הישראלית HOT.
את התוכנית יצרו אלי בן דוד, אדר מירום ועמרי עמית, שיצרו בין היתר את התוכניות הסאטיריות "אנחנו במפה" ו"בובה של לילה".
בסדרה משחקים יובל סמו, גורי אלפי, אלי יצפאן, גילה אלמגור, תיקי דיין ועוד.
בסדרה משתתפים שחקנים רבים אחרים שאינם שחקנים מקצועיים.
כל פרק מסתיים בשיר ישראלי אותו מבצעים כל משתתפי הסדרה.
הסדרה עוקבת אחר דמויות בדיוניות שונות, המתוארות על ידי היוצרים כ"הדמויות השקופות בחברה הישראלית, האנשים שאנחנו עוברים לידם ביומיום ולא רואים אותם, שנמצאים כל הזמן ברקע של חיינו אבל לא זוכים לשום יחס".
אליאב שושני (גורי אלפי) – עובד כמאבטח ומועסק כעובד קבלן בחברת כוח האדם אש"כ.
דודי לושי (יובל סמו) – עובד כמאבטח ומועסק כעובד קבלן בחברת כוח האדם אש"כ.
גרוש שחזר להתגורר עם אימו.
בפרק האחרון הוא מפוטר מעבודתו ומועסק מחדש באותו תפקיד.
פיני אברהמי (אלי יצפאן) – מנהל חברת כוח האדם אש"כ.
מפגין קשיחות וטירוף בכל פעם שאליאב ודודי דורשים תוספת למשכורתם.
שרה לושי (גילה אלמגור) – אימו של דודי, ניצולת שואה.
בפרק האחרון תכננה למכור את הבניין על מנת שיהרסו אותו, אך לבסוף היא ויתרה בגלל המחיר הנמוך שהם הציעו, מכיוון שהסוללה של מכשיר השמיעה שלה לא עבדה.
סימונה מלאך (תיקי דיין) – שדכנית, עוזרת לאליאב.
מאיר (גרשון וייספירר) – חסר בית, נגן צ'לו, אקורדיוניסט וכלי נשיפה.
אלכסיי (מיכאל גריילסאמר) – חסר בית, כנר.
בטי (נעמה פרייס) – חברת ילדות של אליאב שגרה עמו בשכנות בדירה (המחולקת לשניים) שאליאב שוכר.
בפרק האחרון רצתה לשבור את הקיר שחוצץ ביניהם ואליאב לא הקשיב לה, מכיוון ששמע מוזיקה.
רנין (נדין שחאדה) – ערביה שעובדת בחברת הקבלנות של פיני.
עוואט (ביינה (בני) גטהון) – עובד זר מאפריקה שעובד בחברת הקבלנות של פיני.
בפרק 4 היה על סף גירוש.
יחיאל (אושר מימון) – איש דתי שעובד בחברת הקבלנות של פיני.
גבי ספקטור (אברהם שלום הלוי) – חבר ילדות של דודי.
אורלי (אלין שחר) – נערת ליווי.
לילך לושי (אלכס מוסקל) – בתו של דודי.
עמוס – מנהל החברה שבה אליאב ודודי עובדים כמאבטחים.
כל פרק בסדרה מסתיים בשיר ישראלי בביצוע שחקני הסדרה:
פרק 1 – אביתר בנאי – יש לי סיכוי
פרק 2 – ברי סחרוף – עבדים
פרק 3 – תיקי דיין – ושוב לבד
פרק 4 – החברים של נטאשה – אם כבר לבד
פרק 5 – אריאל זילבר – ברוש
פרק 6 – פורטיסחרוף – ניצוצות
פרק 7 – קורין אלאל – ארץ קטנה עם שפם
פרק 8 – משינה – שלח לי מלאך
פרק 9 – טיפקס – בתוך נייר עיתון
פרק 10 – חוה אלברשטיין – חיוכים
"שקט אמיתי" הוא אלבום האולפן החמישי והאחרון של הזמרת הישראלית שלומית אהרון.
בין השירים שהצליחו מתוך האלבום נמנים "תגיד לי", שנכתב על ידי שלמה ארצי ו"ספרי לי רק דברים טובים", שכתבו והלחינו אדמית הראל ורמי קליינשטיין.
"שקט" הוא סינגל שהוקלט על ידי הזמר הישראלי עומר אדם.
את השיר הוציאה לאור ב-16 באוגוסט 2013 חברת התקליטים NMC, והוא נכלל כרצועה הפותחת באלבום האולפן השלישי של הזמר, מוזיקה ושקט.
"שקט" נכתב על ידי אבי אוחיון ואסף צרויה, שגם הפיק אותו.
ב-2 בינואר 2014 נכנס למצעד הפזמונים העבריים של גלגלצ במקום העשירי.
הוא הגיע לשיאו במקום השלישי ב-13 בפברואר.
גם במצעד של רשת ג' הגיע למקום השלישי – המיקום הגבוה ביותר שלו בדירוג – ושהה בו תשעה שבועות רצופים.
במצעד סוף השנה 2013 של המוביל הארצי דורג במקום ה-48.
נכון לאוגוסט 2025 לשיר זה יש מעל ל-16 מיליון צפיות.
שקילות כוזבת (מכונה גם שוויון שקרי; בכינוי עממי: השוואת תפוחים ותפוזים) היא כשל לוגי בלתי פורמלי, שבו נטענת שקילות בין פריטים על סמך דמיון חלקי או בלתי-רלוונטי.
הכשל מתרחש כאשר תכונה משותפת אחת, או מספר מצומצם של תכונות, מוצגות כבסיס לקביעה כי שני פריטים שקולים זה לזה, תוך התעלמות מתכונות אחרות, מהותיות יותר, המבדילות בין שני הפריטים.
שקילות כוזבת נפוצה בהשוואות רטוריות ובשיח הציבורי והתקשורתי, והיא עלולה ליצור מצג שווא של שוויון בין תופעות או טענות שאינן שוות ערך.
בכשל השקילות הכוזבת מוסקת מסקנה של שוויון או שקילות בין שני דברים שונים, אף שהדמיון ביניהם מוגבל או שאינו רלוונטי למסקנה הנגזרת.
ההסקה השגויה נובעת מההענקת משקל מכריע למאפיין משותף אחד, או למספר מצומצם של מאפיינים, תוך התעלמות מהבדלים מהותיים הקיימים בין הדברים המושווים.
כך, למשל, הטענה שתפוחים ותפוזים הם זהים משום ששניהם פירות ובשניהם יש זרעים, מתעלמת מהבדלים מהותיים ביניהם מבחינת מבנה, טעם ושימוש.
לעיתים ההשוואה אינה מתבססת על אותו מאפיין ממש, אלא על דמיון כללי בין מאפיינים שונים הנתפסים כדומים, אף שאין ביניהם זהות מושגית או תפקודית.
לדוגמה, הטענה שאין הבדל מהותי בין בין החזקת חתול מחמד לבין החזקת נמר, משום ששניהם טורפים ממשפחת החתוליים, נשענת על דמיון לשוני וכללי בלבד, שאינו מצדיק הסקת שוויון מבחינת הסיכון או ההתאמה לחיי אדם.
הכשל אינו נובע מעצם קיומה של השוואה בין דברים, אלא מן האופן שבו ההשוואה משמשת להסקת מסקנות החורגות ממה שניתן להצדיק על בסיס הנתונים וההקשר הרלוונטי.
כשל השקילות הכוזבת מתאפיין בכמה דפוסים, העשויים להופיע בנפרד או בשילוב זה עם זה:
הסתמכות על מאפיין משותף יחיד – קביעה של שקילות בין שני דברים על בסיס תכונה משותפת אחת בלבד, מבלי לבחון אם תכונה זו רלוונטית למסקנה או מספיקה להצדקתה.
התעלמות מהבדלים מהותיים – הזנחת פערים משמעותיים בין הדברים המושווים, כגון הבדלים בטיב, בהיקף, בהקשר, בתפקוד או במשמעות המעשית.
פישוט יתר של תופעות מורכבות – צמצום תופעות רב-ממדיות להשוואה שטחית, תוך התעלמות מתכונות נוספות העשויות להשפיע על המסקנה הכוללת.
טשטוש סדרי גודל או הסתברויות – הצגת תופעות שונות כאילו הן שקולות, אף שהן נבדלות באופן משמעותי בכמות, בעוצמה, בהשפעה או בסבירות ההתרחשות שלהן.
שימוש בדמיון לשוני או חזותי – הסתמכות על מונחים זהים, קטגוריות כלליות או מאפיינים חיצוניים כבסיס להשוואה, אף שאין בכך די כדי להעיד על זהות מהותית.
הצגת ההשוואה כאובייקטיבית או מובנת מאליה – ניסוח הטענה באופן שמסתיר את ההנחות הסמויות העומדות בבסיסה, ומקשה על זיהוי הכשל.
ההצהרות הבאות הן דוגמאות לשקילות כוזבת:
"דליפת הנפט של Deepwater Horizon אינה מזיקה יותר מאשר כאשר השכן שלך מטפטף מעט שמן על הקרקע בעת החלפת שמן המכונית שלו."
השקילות הכוזבת במקרה זה היא ההשוואה בין דברים הנבדלים בסדרי גודל רבים: "אסדת Deepwater Horizon" שפכה כ-790 מיליון ליטר נפט; השכן עלול לשפוך אולי חצי ליטר שמן.
"שניהם חתוליים, יונקים בסדרת הטורפים, ולכן יש הבדל קטן בין החזקת חתול מחמד לבין החזקת יגואר מחמד."
השקילות הכוזבת היא בפשטות יתר של הגורמים שהופכים בעל חיים לחיית מחמד מתאימה.
"צריכת מריחואנה עלולה להוביל לצריכה ויצירת תלות בהרואין בשלב מאוחר יותר בחיים על ידי כך שהיא פועלת כסם שער, ולכן נטילת מריחואנה היא כמו נטילת הרואין."
השקילות הכוזבת במקרה זה אינה לוקחת בחשבון את ההבדל בסבירות.
צריכת הרואין היא בעלת סיכוי גבוה יותר לגרור תלות עתידית בהרואין מאשר נטילת מריחואנה, אפילו בהתחשב בהנחה שמי שמתחיל להשתמש במריחואנה נוטה יותר בשלב מאוחר יותר לנסות הרואין, מאשר מי שמעולם לא השתמש במריחואנה.
טיעוני שקילות כוזבים משמשים לעיתים קרובות בעיתונאות ובפוליטיקה, שם ניתן להשוות פגמים של פוליטיקאי אחד לפגמים של פוליטיקאי אחר, אף שהם שונים לגמרי בטיבם.
תומאס פטרסון ממרכז שורנשטיין לתקשורת, פוליטיקה ומדיניות ציבורית באוניברסיטת הרווארד כתב על השקילות הכוזבת ששימשה את התקשורת במהלך הבחירות לנשיאות ארצות הברית 2016:
שקילות כוזבות מתפתחות בממדי ענק כתוצאה מחדשות שליליות חסרות רחמים.
אם כל דבר וכל אחד מתוארים בצורה שלילית, יש אפקט משטח שפותח את הדלת לשרלטנים.
באופן היסטורי העיתונות סייעה לאזרחים לזהות את ההבדלים בין פוליטיקאי כנה לבין מתחזה.
כיסוי החדשות כיום מטשטש הבחנה כזו.
שקיעת האימפריה הרומית הוא מונח היסטוריוגרפי המתייחס לתקופת הזמן שבה נחלשה ולבסוף נפלה האימפריה הרומית המערבית.
לסקירה מפורטת של הליכי שקיעתה של האימפריה, ראו הערך שלהי העת העתיקה.
נקודת הפתיחה לתקופת השקיעה של רומא שנויה במחלוקת בין היסטוריונים, ומשתנה בהתאם לתאוריות השונות בהן מחזיקים אותם היסטוריונים בנוגע לסיבות לנפילתה.
עם זאת, מקובל להצביע על התקופה החל מאמצע המאה הרביעית כנקודת זמן בה ניתן להבחין בהחלשות משמעותית של החלק המערבי של האימפריה, וכפיפות הולכת וגוברת שלו לחלק המזרחי.
מקובל לראות בקץ השלטון המאוחד באימפריה, אחרי מותו של תאודוסיוס הראשון בשנת 395 את הנקודה בה החלה השקיעה הופכת מוחשית יותר.
חציית הריין בשנת 406, חלק מנדידת העמים, הייתה אירוע דרמטי ואות מבשר לבאות.